SKRIFTLIG FORESPOERGSEL P-1819/98

af W.G. van Velzen (PPE) til Kommissionen

(29. maj 1998)

Om: Kommissionens reaktion paa kontrollen med transporten af atomaffald i Tyskland og i Frankrig

I sidste uge viste det sig, at de containere, hvori der transporteres radioaktivt affald fra Tyskland til deponeringspladser i bl.a. Ahaus og Gorleben og til oparbejdningsanlaeg i La Hague i Frankrig og Sellafield i Storbritanien, ikke var uden straalingsfare. De saerlige Castor-containere, som er blevet brugt siden 1980'erne, skulle i visse tilfaelde lade den radioaktive straaling slippe ud og ved containernes overflade overskride den ved lov tilladte straalingsgraense adskillige hundrede gange.

1. Har Kommissionen modtaget oplysninger fra de nationale myndigheder om det alvorlige i og omfanget af denne problematik?

2. Hvilket ansvar har Kommissionen i denne sag?

3. Det radioaktive affald fra Tyskland deponeres bl.a. i Ahaus, der ligger taet paa graensen til Nederlandene. Der er derfor tale om en graenseoverskridende risiko for folkesundheden. Hvad agter Kommissionen at goere for at sikre, at de lastbiler og togvogne, der benyttes til denne transport, konstant undersoeges for straaling, og for at kontrollere, at transporten ad landevej sker uden straalingsfare?

Svar afgivet paa Kommissionens vegne af Ritt Bjerregaard

(9. juli 1998)

Der anvendes adskillige beholdertyper til transport af radioaktivt affald og brugt nukleart braendsel. De typer, der anvendes til transport af saadant braendsel til henholdsvis Cap de la Hague og Sellafield, er forskellige fra Castor-beholderne, der kun anvendes i Tyskland, hvor de bruges til transport og oplagring af saadant braendsel. Det forloed for nyligt, at der med den beholdertype, der anvendes til transport af brugt nukleart braendsel til Cap de la Hague, i et betydelig antal tilfaelde var blevet konstateret kontaminering paa den ydre overflade med spor af radioaktivt materiale, der oversteg de tilladte niveauer. I svaret paa skriftlig forespoergsel P-1723/98 fra fr. Undine-Ute Bloch von Blottnitz(1) er der givet yderligere oplysninger. Som resultat af kontaminering af Cap de la Hague-beholderne har de involverede medlemsstater foretaget en undersoegelse af eventuelle kontamineringer af andre typer beholdere, herunder Castor-beholderne i Tysklands tilfaelde.

1. og 2. Medlemsstaterne er rent faktisk ansvarlige for anvendelse af den paagaeldende lovgivning og har ingen specifik forpligtelse til at informere Kommissionen om sager af ovennaevnte art. Kommissionen har i sin rolle om traktaternes vogter taget kontakt med disse medlemsstater for at faa relevante oplysninger.

3. Eventuelle risici for enkeltpersoner paa grund af radioaktiv kontaminering paa beholdernes overflade ville kun opstaa, hvis disse personer kommer i direkte beroering med eller meget taet paa de paagaeldende overflader. Forholdene ved Ahaus taet ved den nederlandske graense indebaerer derfor ikke, at der maatte vaere et graenseoverskridende problem.

De hidtil foreliggende omfattende oplysninger viser desuden, at der ikke har vaeret tale om nogen overeksponering af enkeltpersoner. Med hensyn til fremtidige ordninger for overvaagning af saadan kontaminering foreslaar Kommissionen som vogter af traktaterne derfor ikke nogen specifik foranstaltning.

(1) EFT C 402 af 22.12.1998, s. 156.